OpenLLM-France/wikimedia huggingface dataset:
# Leningradita

La leningradita és un mineral de la classe dels fosfats. Rep el nom per la ciutat de Sant Petersburg (anteriorment Leningrad), on es va investigar per primera vegada sobre aquest material.

## Característiques

La leningradita és un vanadat de fórmula química PbCu₃(VO₄)₂Cl. Va ser aprovada com a espècie vàlida per l'Associació Mineralògica Internacional l'any 1988. Cristal·litza en el sistema ortoròmbic. La seva duresa a l'escala de Mohs és 4,5.
Segons la classificació de Nickel-Strunz, la leningradita pertany a «08.BH: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ = 1:1» juntament amb els següents minerals: thadeuïta, durangita, isokita, lacroixita, maxwellita, panasqueiraïta, tilasita, drugmanita, bjarebyita, cirrolita, kulanita, penikisita, perloffita, johntomaïta, bertossaïta, palermoïta, carminita, sewardita, adelita, arsendescloizita, austinita, cobaltaustinita, conicalcita, duftita, gabrielsonita, niquelaustinita, tangeïta, gottlobita, hermannroseïta, čechita, descloizita, mottramita, pirobelonita, bayldonita, vesignieïta, paganoïta, jagowerita, carlgieseckeïta-(Nd) i attakolita.

## Formació i jaciments

Va ser descoberta al segon con d'escòria de l'avanç nord de la Gran erupció fissural del volcà Tolbàtxik, un volcà situat a l'óblast de Kamtxatka (Rússia). Aquest indret és l'únic en tot el planeta on ha estat descrita aquesta espècie mineral.

## Referències

* ↑ «Leningradite» (en anglès). Mindat. [Consulta: 19 maig 2019].
# Leticia Herrero

Leticia Herrero (Madrid, 1981) és una actriu espanyola. Ha treballat com a model de talles grans i professora d'autoescola. El seu debut com a actriu ha estat en la pel·lícula Gordos de Daniel Sánchez Arévalo.

## Filmografia

* Gordos, de Daniel Sánchez Arévalo, com Sofía.

## Premis i nominacions

Premi Goya
| Any | Categoria | Pel·lícula | Resultat |
| 2009 | Goya a la millor actriu revelació | Gordos | Nominada |

### Premis de la Unión de Actores

| Any | Categoria | Pel·lícula | Resultat |
| 2009 | Millor actor de repartiment de cinema | Gordos | Ganador |
Premis Cinematogràfics José María Forqué
| Any | Categoria | Pel·lícula | Resultat |
| 2010 | Millor actriu | Gordos | Nominada |

## Referències

* ↑ Leticia Herrero, nominada a la mejor actriz revelación por 'Gordos', rtve.es
* ↑ Aurora Bautista y Aminetu Haidar, galardonados con los Premios Unión de Actores, El Economista, 22 de març de 2010
* ↑ Luis Tosar y Lola Dueñas, finalistas del Premio Forqué a mejor interpretación, rtve.es
# Liliane Bettencourt

Liliane Henriette Charlotte Bettencourt, de naixement Schueller, (París, 21 d'octubre de 1922 - Neuilly-sur-Seine, 21 de setembre de 2017) fou una empresària francesa, hereva de l'imperi cosmètic L'Oréal i considerada en vida la dona més rica del món.
Filla del fundador de la multinacional de cosmètics, Eugène Schueller, el 1940 es va casar amb el polític francès André Bettencourt i van viure junts a la localitat francesa de Neuilly-sur-Seine. Es va quedar vídua el novembre de 2007 i posteriorment es va veure involucrada en escàndols polítics i afers judicials.
El març del 2017, segons la classificació de la revista Forbes, era la catorzena fortuna mundial i la primera dona de la llista, amb 39.500 milions de dòlars.

## Referències

* 1 2 3 EFE «Mor Lilianne Bettencourt, la dona més rica del món». el Periódico. EFE, 21-09-2017 [Consulta: 22 setembre 2017]. El diari fa una transcripció errònia de la nota emesa per la filla, i situa el seu aniversari en la data de defunció, quan seria a l'octubre.
* ↑ Samuel, Henry «World's richest woman and L'Oreal heiress Liliane Bettencourt dies» (en anglès). The Telegraph, 21-09-2017 [Consulta: 22 setembre 2017].

## Enllaços externs

* Fundació Bettencourt
# Litoria louisiadensis

Litoria louisiadensis és una espècie de granota del gènere Litoria de la família dels hílids. Originària de Papua Nova Guinea.
# Li

«Li» té aquests significats:
* Li (unitat), antiga unitat de longitud de la Xina
* Li (ètnia), una de les ètnies de la Xina
* Li (confucianisme), concepte del pensament xinès
* Li (neoconfucianisme), concepte del pensament xinès tardà
* Li (mitologia), drac marí en la mitologia xinesa
* Li Yixiang, actor
Viccionari
# Aqualandia

Aqualandia és un parc aquàtic situat a Benidorm, (la Marina Baixa). Va obrir les portes el 1985, i ha estat el parc aquàtic més gran d'Europa fins a la inauguració del Siam Park en Costa Adeje, Tenerife, l'any 2008. Està situat als peus de la Serra Gelada, al costat del parc d'animals Mundomar, inaugurat també el 1985 i que pertany al mateix propietari.

## Història

Va obrir el 1985 en una superfície de 200.000 metres quadrats, dels quals 50.000 corresponen a places d'aparcament, convertint-se així en un dels parcs aquàtics més grans de l'estat espanyol. L'any 2010 s'hi van realitzar nombrosos esdeveniments a causa del 25 aniversari del parc. Una de les activitats va consistir a batre un rècord Guinnes de banyistes utilitzant pistoles d'aigua de forma continuada durant cinc minuts en la piscina d'ones artificials, amb un total de 3.110 participants. El rècord anterior era de 2.600 persones.

## Instal·lacions

Aqualandia compta amb més de 20 atraccions adreçades a tots els públics, repartides en una extensió de 150.000 metres quadrats. A més disposa de 50.000 metres quadrats d'aparcament gratuït que comparteix amb Mundomar. Algunes de les atraccions més populars són el "Big Bang" (el tobogan més alt d'Europa i que supera en alguns metres el seu immediat competidor "el salto del diablo", al parc Aquarama de Benicàssim), el "Splash", les "Pistes Toves" o el "Black Hole". També compta amb una piscina d'ones artificials, un canal circular i dos jacuzzis perquè el visitant es relaxi. Aqualandia compta amb diverses zones de pícnic per menjar, restaurants de menjar ràpid i zones verdes.
L'aigua de les atraccions s'obté directament de la mar. Se li aplica un tractament per eliminar-ne una mica de sal i afegir-hi clor.

## Referències

* ↑ «Aqualandia» (en castellà). Arxivat de l'original el 2015-05-10. [Consulta: 16 febrer 2015].
* ↑ «Aqualandia celebra su 25 aniversario ante más de un millar de invitados» (en castellà). Diario Información. [Consulta: 16 febrer 2015].
* ↑ «Aqualandia bate récord Guinnes». Youtube, 08-09-2011. [Consulta: 15 setembre 2011].
# Yolanda Ramos

Yolanda Ramos (Cerdanyola del Vallès, 4 de setembre de 1968) actriu i guionista còmica catalana.Ha participat en les companyies d'espectacles El Terrat, La Cubana, i en Homo Zapping, i en el seu paper de presentadora a la pel·lícula Volver (2006). Va ser guionista de la campanya nadalenca de l'ONCE del 2000.

## Televisió

* 1999: Me lo dijo Pérez (Telecinco)
* 02-2004: Vitamina N (Citytv), amb Jordi González
* 2003-2005: Homo Zapping (Antena 3)
* 2005: Buenafuente (Antena 3), amb Andreu Buenafuente
* 2005: Los más
* 2006: 7 vidas (Telecinco)
* 2006-2008: El intermedio (La Sexta)
* 2007: Cafetería Manhattan
* 2008: Vacances pagades (TV3), amb Sandra Barneda
* 2008: Peta-Zetas (Antena 3)
* 2009: Saturday Night Live (Cuatro)
* 2010: La escobilla nacional (Antena 3)
* 2014: Hable con ellas (Telecinco)
* 2016: Tu cara me suena (Antena3)
* 2018: Benvinguts a la família (TV3)
* 2018-2019: Paquita Salas (Flooxer-Netflix)
* 2019: Masterchef celebrity
* 2021: LOL SI te ríes pierdes

## Cinema

* 2006: Volver, de Pedro Almodóvar
* 2016: Villaviciosa de al lado, de Nacho G. Velilla

## Referències

* ↑ «Yolanda Ramos» (en castellà). Bekia. [Consulta: 11 juliol 2020].
* ↑ «Yolanda Ramos regresa, cuarenta años después, al piso donde nació: "Volver a mi habitación fue muy duro"» (en castellà). Mediaset. [Consulta: 19 setembre 2020].
* ↑ Castellví Roca, Albert «Cinc dones a les nits de Telecinco». Ara, 08-04-2014 [Consulta: 8 abril 2014].

## Enllaços externs

* Fotos de Yolanda Ramos Arxivat 2010-02-05 a Wayback Machine.
# Hollywood Undead

Hollywood Undead es una formació nord-americana de rap rock originària de Los Angeles, Califòrnia. Tots els membres de la formació utilitzen pseudònims i porten la seva pròpia careta. Els membres actuals de la formació son Charlie Scene, Danny, Funny Man, J-Dog i Johnny 3 Tears. La formació ha venut més de 2 milions de discs només en Estats Units, i 3 milions de discos en tot el món.
La formació es va crear en el 2005, quan Deuce (Aron Erlichman) i J-Dog (Jorel Decker), van pujar la seva cançó "The Kids" a MySpace. En un principi, la cançó s'anomenaria "Hollywood Undead" i la banda "The Kids", però van decidir que la banda s'anomenara Hollywood Undead. Durant les nou primeres setmanes a MySpace, la cançó va estar en els primers llocs. Després de rebre comentaris positius, van decidir organitzar-se i formar la banda amb els seus amics Shady Jeff, Johnny 3 Tears, Charles P. Scene, Funny Man y Da Kurlzz. En una entrevista amb la revista "Shave", J-Dog va explicar: Quan van formar la banda, qualsevol que estigués a la habitació en aquell moment i estigués tocant un instrument, "ja estava en la banda". Després, Shady Jeff va ser expulsat per cobrar molts diners i tenir un segur car.
Van llençar el seu primer àlbum Swan Songs el 2 de setembre de 2008, i el seu CD/DVD en viu Desperate Mesures. El 5 d'abril de 2011, van llençar el seu segon àlbum de estudi, American Tragedy.
El seu tercer àlbum d'estudi, Notes from the Underground, va ser llençat el 8 de gener de 2013 i el seu quart àlbum de estudi Day of the Dead, va sortir a la llum el 31 de març de 2015.
Van llençar el seu cinquè àlbum titulat Five el 27 de octubre de 2017.
# Cala de Sant Llorenç

La Cala de Sant Llorenç està situada a l'illa de Menorca i concretament al Sud del municipi d'Alaior. És una platja molt petita i està encaixonada entre penya-segats alts. Les condicions de la mar, desaconsellen el fondeig de les embarcacions. Els seus voltants estan formats per roques i l'aigua és cristal·lina. L'accés a la platja s'ha de fer a peu, cosa que limita la seva ocupació.

## Referències

* ↑ «Cala de Sant Llorenç». Platges de Balears, 2010. Arxivat de l'original el 2016-03-03. [Consulta: 17 setembre 2018].
# Phrynopus horstpauli

Phrynopus horstpauli és una espècie de granota que viu al Perú.
Està amenaçada d'extinció per la pèrdua del seu hàbitat natural.

## Referències

* Monteza, J.I., Lehr, E. & Aguilar Puntriano, C. 2004. Phrynopus horstpauli. Llista Vermella d'Espècies Amenaçades de la UICN 2006. Consulta: 16 de gener de 2008.
# Hokkekō

El Hokkekō (法華講) és el nom general per a referir-se als creients de Nichiren Shōshū. En Nichiren Shōshū n'hi han molts temples locals i en cadascun d'ells hi ha un sacerdot en cap triat i assignat al temple pel Summe Sacerdot.
Tots els creients estam afiliats al seu temple local i aquests creients, tots alhora i plegats al seu temple formen el Hokkekō, practicant la religió sota el guiatge i supervisió del sacerdot en cap del temple. El Hokkekō es podria dir que és com una "associació de creients" i té una certa semblança amb els grups parroquials catòlics.

## Jerarquia

En cada Hokkekō hom podem trobar la següent jerarquia:
* Koto: (Figura representativa del Hokkekō)
* Vicekoto: (Són els assistents del Koto, poden ser més d'una persona)
* Kanjis: (Coordinadors o secretaris)
En alguns casos, el Hokkekō pot disposar de tresorer. Tots aquest càrrecs han sigut nomenats pel sacerdot en cap i confirmats pel Summe Sacerdot.

## Bibliografia

* Nichiren Shoshu, Basics of Practice, 2001, page 114
# Lakota (Iowa)

Lakota és una població dels Estats Units a l'estat d'Iowa. Segons el cens del 2000 tenia 255 habitants.

## Demografia

Segons el cens del 2000, Lakota tenia 255 habitants, 118 habitatges, i 71 famílies. La densitat de població era de 518,2 habitants/km².
Dels 118 habitatges en un 25,4% hi vivien nens de menys de 18 anys, en un 52,5% hi vivien parelles casades, en un 6,8% dones solteres, i en un 39,8% no eren unitats familiars. En el 38,1% dels habitatges hi vivien persones soles el 22,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,85.
Per edats la població es repartia de la següent manera: un 24,3% tenia menys de 18 anys, un 6,7% entre 18 i 24, un 23,5% entre 25 i 44, un 21,2% de 45 a 60 i un 24,3% 65 anys o més.
L'edat mediana era de 41 anys. Per cada 100 dones de 18 o més anys hi havia 94,9 homes.
La renda mediana per habitatge era de 27.917 $ i la renda mediana per família de 43.500 $. Els homes tenien una renda mediana de 30.357 $ mentre que les dones 18.750 $. La renda per capita de la població era de 18.572 $. Entorn del 14,7% de les famílies i el 19,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lakota». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Lakota». American Fact Finder. Oficina del Cens dels Estats Units, 12-01-2010.
# Lakselv

Lakselv (en sami septentrional: Leavdnja; en kven: Lemmijoki) és el poble més gran i el centre administratiu del municipi de Porsanger, al comtat de Finnmark, Noruega. El poble és a l'extrem sud de la gran fiord de Porsanger. El 2,22 quilòmetres quadrats té una població (2013) de 2.258 habitants, que dona al poble una densitat de població de 1.017 habitants per quilòmetre quadrat. El poble consta de moltes botigues i supermercats, així com els serveis del sector públic i privat. L'església de Lakselv es troba a la part central del poble.
La ruta europea E06 travessa el poble. L'aeroport de Lakselv-Banak es troba al poble. L'aeroport compta amb connexions a Tromsø, Alta i Kirkenes operats per Wideroe, així com vols xàrter a la temporada d'estiu.
La zona és ideal per a la pesca de salmó, la truita de riu, la truita alpina, i la pesca de tímals al llarg dels mesos d'estiu al riu Lakselva que travessa el poble. També hi ha grans oportunitats de senderisme al desert àrtic dels voltants, com al Parc Nacional de Stabbursdalen just a l'oest del llogaret. Durant l'hivern, l'esquí, safaris en moto de neu, pesca en gel i trineus tirats per gossos són activitats populars, hi ha una sèrie de pistes d'esquí il·luminades disponibles a la zona.

## Referències

* ↑ «Nuclis Urbans. Població i superfície de cada municipi» (en noruec). Statistisk sentralbyrå, 01-01-2013. [Consulta: 13 agost 2015].
* ↑ «Lakselv» (en noruec). yr.no. Arxivat de l'original el 2015-05-12. [Consulta: 13 agost 2015].

## Enllaços externs

* Lloc web oficial de Porsanger (només en noruec i en sami septentrional)
* Informació turística i activitats
# Hermitage (Missouri)

Hermitage és una població dels Estats Units a l'estat de Missouri. Segons el cens del 2000 tenia 406 habitants.

## Demografia

Segons el cens del 2000, Hermitage tenia 406 habitants, 174 habitatges, i 108 famílies. La densitat de població era de 130,6 habitants per km².
Dels 174 habitatges en un 26,4% hi vivien nens de menys de 18 anys, en un 50% hi vivien parelles casades, en un 7,5% dones solteres, i en un 37,4% no eren unitats familiars. En el 35,1% dels habitatges hi vivien persones soles el 21,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,94.
Per edats la població es repartia de la següent manera: un 23,6% tenia menys de 18 anys, un 6,9% entre 18 i 24, un 22,7% entre 25 i 44, un 21,2% de 45 a 60 i un 25,6% 65 anys o més.
L'edat mediana era de 43 anys. Per cada 100 dones de 18 o més anys hi havia 86,7 homes.
La renda mediana per habitatge era de 23.958 $ i la renda mediana per família de 29.583 $. Els homes tenien una renda mediana de 20.417 $ mentre que les dones 18.958 $. La renda per capita de la població era de 12.944 $. Entorn del 13,2% de les famílies i el 18,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hermitage». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Hermitage». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# La flaca (cançó)

La flaca és una cançó de gènere rock llatí interpretada pel grup musical Jarabe de Palo. Va ser composta pel cantant i compositor Pau Donés i gravada a l'àlbum homònim l'any 1996.

## Història

Composta durant l'estiu de 1995 en el transcurs de viatge de la banda a Cuba que el director de cinema Fernando de France havia organitzat amb l'objectiu de rodar a l'illa el videoclip del tema El Lado Oscuro. Va ser en la discoteca "1830", coneguda com "La Tasca", situada al malecón de l'Havana on van conèixer a Alsoris Guzmán, la jove model que va inspirar la cançó.
El tema va donar títol a l'àlbum debut de la banda i es va convertir en un rotund èxit durant l'estiu de 1997, aconseguint el número 1 de los 40 Principales el 6 de setembre de 1997 i arribant a vendes superiors a les 600.000 còpies en Espanya. Posteriorment l'èxit s'estendria per Llatinoamèrica, arribant al número 9 de la llista Billboard latin pop song als Estats Units el 5 de setembre de 1998.

## Formació

* Pau Donés - guitarra, veu
* Alex Tenas - bateria
* Joe Dworniak - baix
* Jordi Mena - guitarra
* Daniel Forcada - percussió

## Premis

Va rebre un dels Premis Ondas 1997 a la millor cançó.

## Referències

* ↑ «'La Flaca: la verdadera historia', contada por su autor Pau Donés» (en espanyol europeu), 08-03-2017. [Consulta: 21 desembre 2018].
* ↑ «Pau Donès si besó a La flaca» (en castellà), 24-07-2017. [Consulta: 21 desembre 2018].
* ↑ Reina, Ara. «'La flaca' desmiente la historia contada por Pau Donés sobre su mítica canción» (en castellà), 24-07-2017. [Consulta: 21 desembre 2018].
* ↑ Salaverri, Fernando. «Sólo éxitos: año a año : 1959-2002.» p. 959, 2005. [Consulta: 31 juliol 2013].
* ↑ «La Flaca Chart history». Billboard.
* ↑ La flaca a discogs
* ↑ Los Ondas premian la tolerancia y la convivencia, El País, 30 d'octubre de 1997
# Hernando del Castillo

Hernando del Castillo (segles XV-XVI) va ser un llibreter i editor castellà. Compilà i edità a València el Cancionero general (1511).

## Referències

* ↑ «Hernando del Castillo». Gran Enciclopèdia Catalana. Barcelona: Grup Enciclopèdia Catalana.
# Herndon (Kansas)

Herndon és una població dels Estats Units a l'estat de Kansas. Segons el cens del 2000 tenia 149 habitants.

## Demografia

Segons el cens del 2000, Herndon tenia 149 habitants, 83 habitatges, i 37 famílies. La densitat de població era de 213,1 habitants/km².
Dels 83 habitatges en un 18,1% hi vivien nens de menys de 18 anys, en un 34,9% hi vivien parelles casades, en un 8,4% dones solteres, i en un 55,4% no eren unitats familiars. En el 54,2% dels habitatges hi vivien persones soles el 33,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,8 i el nombre mitjà de persones que vivien en cada família era de 2,76.
Per edats la població es repartia de la següent manera: un 18,8% tenia menys de 18 anys, un 3,4% entre 18 i 24, un 17,4% entre 25 i 44, un 20,8% de 45 a 60 i un 39,6% 65 anys o més.
L'edat mediana era de 52 anys. Per cada 100 dones de 18 o més anys hi havia 83,3 homes.
La renda mediana per habitatge era de 17.250 $ i la renda mediana per família de 24.583 $. Els homes tenien una renda mediana de 31.563 $ mentre que les dones 11.875 $. La renda per capita de la població era de 23.005 $. Entorn del 7,7% de les famílies i el 12,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Herndon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Herndon». American Fact Finder. Oficina del Cens dels Estats Units, 12-01-2010.
# La galàxia del terror

La galàxia del terror (títol original: Galaxy of Terror) és una pel·lícula estatunidenca dirigida per Bruce D. Clark, estrenada el 1981. Ha estat doblada al català.

## Argument

La nau espacial «Rebus» s'ha posat sobre un planeta per una raó desconeguda, on sembla haver-hi desaparegut tot signe de vida. Sabent la notícia, l'Amo sembla alleujat, i decideix enviar una nau de socors de la qual selecciona ell mateix la tripulació. Arribada a lloc, i després d'un aterratge mogut, la tripulació descobreix la nau perduda, i alguns cadàvers. Però més estrany, una piràmide misteriosa confon tots els seus tripulants i els impedeix marxar. Pitjor: els membres de la tripulació moren uns després de les altres, atacats per misterioses criatures.

## Repartiment

* Edward Albert: Cabren
* Erin Moran: Alluma
* Ray Walston: Kore
* Bernard Behrens: Ilvar
* Zalman King: Baelon
* Robert Englund: Ranger
* Taaffe O'Connell: Dameia
* Sid Haig: Quuhod
* Grace Zabriskie: Trantor
* Jack Blessing: Cos
* Mary Ellen O'Neill: Mitri

## Al voltant de la pel·lícula

* El rodatge s'ha desenvolupat a Los Angeles i Santa Monica.
* La pel·lícula ha tingut una continuació, Mutant, dirigida per Allan Holzman el 1982.
* El productor Roger Corman ha permès llançar bon nombre de carreres, i es troba així, entre els artesans que han col·laborat en la creació de La galàxia del terror, com l'actor Bill Paxton encarregat de la construcció dels decorats, James Cameron com a director del segon equip i David DeCoteau, ajudant de producció, així com Aaron Lipstadt, director de la pel·lícula Androide (1982), com a director de producció, o Tony Randel, director de Hellraiser: Hellbound (1988), encarregat d'alguns efectes especials.

## Referències

* ↑ esadir.cat. La galàxia del terror. esadir.cat.

## Enllaços externs

* Critica DevilDead
# Lacustricola

Lacustricola és un gènere de peixos de la família dels pecílids i de l'ordre dels ciprinodontiformes.

## Taxonomia

* Lacustricola camerunensis (Radda, 1971)
* Lacustricola jeanneli (Pellegrin, 1935)
* Lacustricola kassenjiensis (Ahl, 1924)
* Lacustricola kongoranensis (Ahl, 1924)
* Lacustricola lacustris (Seegers, 1984)
* Lacustricola lualabaensis (Poll, 1938)
* Lacustricola maculatus (Klausewitz, 1957)
* Lacustricola matthesi (Seegers, 1996)
* Lacustricola mediolateralis (Poll, 1967)
* Lacustricola moeruensis (Boulenger, 1914)
* Lacustricola myaposae (Boulenger, 1908)
* Lacustricola nigrolateralis (Poll, 1967)
* Lacustricola omoculatus (Wildekamp, 1977)
* Lacustricola usanguensis (Wildekamp, 1977)
* Lacustricola vitschumbaensis (Ahl, 1924)

## Referències

* ↑ BioLib (anglès)
* ↑ FishBase (anglès)
* ↑ The Taxonomicon (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.